NATÁČANIE HARRYHO POTTERA
Magická cesta našich cukrárov
v štúdiu Warner Bros. v Anglicku
sa pomaly blíži ku koncu.
Šestnásť cukrárskych umelcov, šéfcukrárov
a čokolatierov vytvorilo množstvo
vskutku ohromujúcich výtvorov.
Niečo také som nikdy neochutnal.
- Je to špica! - Áno.
- On plače. No teda! - Božemôj!
A to všetko na počesť
geniálnych príbehov o Harrym Potterovi.
Prepravili sme sa.
Porota bola nekompromisná.
Ale kúsky čaju ma trošku rušia. Pardon.
Pečenie bolo napínavejšie...
Nie, vyteká zospodu!
...než letieť na Nimbuse 2000.
Nefunguje. Asi napíšem sťažnosť.
Dnes uvidíte Jenny a Alexa..
Držím si palce. Takto veľmi!
...Molly a Priyu...
a víťazov prvej série Čarovného pečenia,
Zoe a Jordana...
Mám pocit, akoby tu tento rok poriadne zdvihli latku.
...v boji o cenu hodnú kopy galeónov.
Kto zvíťazí a získa pohár za Čarovné pečenie?
Finále sa práve začína.
HARRY POTTER: ČAROVNÉ PEČENIE
- Klop-klop. - Páni.
Opäť sme tu.
Božemôj!
- Je to šialené. - Vidíte pohár?
Lepšie to už byť asi naozaj nemôže.
Vyzerá to tu úplne rovnako.
- Päť kôl. - Zvládli sme to.
- Sleduj sviečky. - Bola to pekne
- dlhá cesta, čo? - Veru.
S Molly sme sa dostali do finále a naozaj...
MOLLY A PRIYA ŠÉFCUKRÁRKA A ČOKOLATIERKA
...sa veľmi tešíme. Nechce sa mi veriť.
Mali sme lepšie
aj horšie kolá, ale zvládli sme to.
Myslíš, že sme jediné
vo finále, ktoré nevyhrali ani jedno kolo?
Asi áno.
Čo mi trochu pridáva na nervozite.
Je to tu nádherné.
- Nezmenilo sa to, že? - Nie. Toto...
Veľa tu toho nepomenili.
Vybavujú sa mi spomienky z minulého roka.
Doslova mi stoja vlasy dupkom.
ŠÉFCUKRÁR A CUKRÁRSKA UMELKYŇA
Čarodejnícki cukrári,
vitajte späť na mieste, kde sa všetko začalo,
- vo Veľkej sieni! - Jéj!
Je to nepochybne
najikonickejšie miesto modernej kinematografie.
MODERUJÚ: JAMES A OLIVER PHELPSOVCI
Dostali ste sa až do finále!
A v kuchyni vás čaká posledná hrdinská výzva.
Ale čo to bude?
Nuž, tento rok slávime 20. výročie
filmu Harry Potter a Ohnivá čaša,
štvrtého filmu v poradí.
- Dobre. - Ja viem. Ako to,
že s Jamesom aj po toľkých rokoch vyzeráme tak mlado?
Všehodžúsová výplň! Elixír života!
Ohnivá čaša sa točí okolo súťaže
o trojčarodejnícky pohár.
Večná sláva!
To čaká študenta,
ktorý vyhrá trojčarodejnícky turnaj.
No najskôr musí tento študent prežiť tri úlohy.
Tri mimoriadne nebezpečné úlohy.
- Bomba. - Bomba.
Preto inšpiráciou vašich finálových výtvorov
bude jedna z mnohých nezabudnuteľných scén
z Ohnivej čaše.
- Teším sa! - Pekne.
Ale tentoraz na získanie pohára
musia vaše výtvory obsahovať jeden degustačný kúsok.
A budete ich prezentovať v tejto sieni.
Máte osem hodín
na najdôležitejšie pečenie vášho života.
A teraz už naposledy v tejto sérii, dámy a páni...
- Šup do pečenia! - Šup do pečenia!
Bože dobrý!
- Poďme, Zoe. - Božemôj!
V každučkom kole sme sa...
JENNY CUKRÁRSKA UMELKYŇA
...museli prekonať, aby sme všetko dotiahli.
Toto môžeme vyhrať, takže...
ALEX ŠÉFCUKRÁR
- Berieš to pozitívne. - No jasné. Vyhrajme to.
Čo to robíš? Nie!
Nie, to nie je dobrý začiatok. Dobre?
Sme vo finále!
Najradšej mám vianočný ples.
Keď som čakala Grace, moju prvorodenú,
so Simonom sme šli na prehliadku štúdií...
- Jasné. - ...Harryho Pottera
a mali tam scénu z plesu.
Mám na to veľmi pekné spomienky.
Je zimušná, jagavá,
všade je plno ľadu
a tanečných párov a, samozrejme,
klasickou súčasťou je,
keď Hermiona schádza po schodoch.
Áno, máš pravdu.
Tu by sme mohli dať schodisko.
A mohol by ju tam
- čakať Ron. - Áno.
- A budú tam tanečníci. - Jasné.
V našom výtvore bude
otáčavý tanečný parket a ručne robení tanečníci.
POSTAVY Z ČOKOLÁDY
Na poschodí budú Hermiona s Ronom.
HERMIONA A RON Z FONDÁNU
Navrchu altánok s čokoládovou kupolou a klenbami.
A celý výtvor bude
obkolesovať čarovná špirála.
ŠPIRÁLA Z IZOMALTU
- Posledné kolo. - Áno.
Musíme doň ísť na plný plyn.
Bude toho veľa. Chcem...
Chcem, aby na mňa boli moji rodičia hrdí,
aj moja rodina a...
všetci tunajší Mexičania, ja...
To nič.
Takže trojčarodejnícky pohár.
- Áno. - Ohnivá čaša.
Tú mám z filmov najradšej.
Viem, že ju máš rád.
Harry tam získa zlaté vajce.
A potom ho Cedric Diggory
pošle do kúpeľne prefektov.
Urobíme kúpeľňu prefektov,
ktorá musí obsahovať čo najviac mágie
a príbehu, ako to bude možné.
Ústredná bude vaňa.
Dáme tam kohútiky?
Áno, v rôznych farbách.
Je tam prekrásne vitrážové okno,
môžeme ho spraviť z cukru.
- Dobre. - Vieš,
to s morskou pannou.
- Je to typické. - Je ikonické.
Je to pre tú kúpeľnú typické.
Urobíme teda
farebné kohútiky, vaňu...
VODA Z IZOMALTU FONDÁNOVÁ VAŇA
...taktiež aj vitrážové okno
s morskou pannou.
VITRÁŽOVÉ OKNO Z IZOMALTU
A čokoládové vajce.
Znázorníme, ako ide pod vodu.
A ešte aj chvost morskej panny a riasy.
Je to asi najkomplikovanejší výtvor,
aký sme kedy robili. Bodka.
Musíme urobiť scénu
z Ohnivej čaše.
Čo tak tú, keď prídu Beauxbatonsčanky?
Jasné!
Beauxbatonsčanky súťažia v trojčarodejníckom turnaji.
Sú elegantné a štýlové.
A ich príchod je dramatický.
Páči sa mi ten koč, v ktorom prišli.
Spravíme koč s veľkými kolesami.
- A aj s koňmi. - Okrídlenými.
A tie kone musia lietať.
KONE Z MODELOVACEJ ČOKOLÁDY
Nad mračnami...
MRAKY Z FONDÁNU
...ponad Pyreneje.
Skvelé!
Páni! Priya beží!
Tak poďme na to!
Idem vrstviť cestá ako spodok vianočného stromčeka.
Potrebujem miesto na vianočné ozdoby
a priestor, kde Alex
ukryje degustačné kúsky.
Vianočné stromčeky majú svoju textúru.
Zatiaľ je to čokoládový chaos,
ale dobre viem, čo robím.
O chvíľu ohrejem hmotu
a budem z nej dotvárať malé vetvičky.
Dodám tomu čo najviac textúry,
ale bude ma čakať strašne veľa modelovania.
So stromom som sa nezdržala.
Čas sa kráti.
Musím vytvoriť tanečníkov na parkete,
čo mi potrvá veky.
Urobím osem postáv,
takže ma čaká dosť práce.
Ešte nikdy som sa pri tvorbe takto neponáhľala.
Dnes chceme urobiť niečo,
čo sme ešte neskúšali.
V predošlých kolách sme znázorňovali
samostatné postavy.
Napríklad splachovací záchod alebo Hagridovu bradu.
Ale pri tejto konkrétnej scéne
robíme tradičný
organizovaný výjav.
To sme tu ešte nerobili
a dosť riskujeme. Čo ak si porota pomyslí,
že sme na to šli príliš prvoplánovo?
Začnem pripravovať carlotu.
Keď som bol malý,
mama ju robievala vždy na Vianoce.
Chcem jej tým vzdať hold.
Carlota je mexický dezert
z troch surovín.
Citróna, kondenzovaného mlieka a sušienok.
Ja ho však pozdvihnem
a niektoré prísady zmením.
Miesto mlieka tam dám medovú šľahačku,
miesto citróna yuzu
a miesto sušienok pistáciovo-citrónové
piškótové cesto.
A to bude spodok nášho stromčeka.
Budú to vianočné gule,
ktoré rozvešiame všade po stromčeku.
Gule namočím do karamelizovanej
- bielej čokolády. - Dobre.
A na záver dám jedlé striebro.
Alex, vyzerá to úžasne!
Hej, decká, dostali sme sa do finále!
Chápete to?
- Nie. - Vôbec.
Ani nie, ale tešíme sa!
Kozub zas ožil. Kto k nám ide?
Čoskoro sa dozvieme
mená nových víťazov v Čarovnom pečení.
Kto z vás to bude? Ruky hore.
- Zdvíham obe! - Dobre.
Super!
KÚPEĽŇA PREFEKTOV
Idem zarobiť kráľovskú glazúru,
ktorú použijem na vitrážové okno.
Vitrážové okno
budem vytvárať z pastiláže,
izomaltu a kráľovskej glazúry.
PASTILÁŽ TVRDNÚCA CUKROVÁ HMOTA
Je úplne domáca.
Ale čo!
Práve som si pri farbení všimla,
že mám v pastiláži malú prasklinku.
Bojím sa,
že mi nebude držať pokope.
Čo by mohol byť vážny problém.
Skúsim to napraviť pomocou izomaltu.
Dúfam, že keď ju zalejem izomaltom,
bude to okej.
Teraz musím veľmi opatrne dávkovať
čiernu kráľovskú glazúru
a správne naniesť kontúry morskej panny,
aby z toho bolo jasné, čo to je.
Veľmi ma to stresuje.
Nechápem, prečo sme sa rozhodli robiť taký riskantný
a šialený výtvor.
- Je to hop alebo trop. - Hop alebo trop.
V podstate to idem hneď farbiť.
To vitrážové okno vo filme
je naozaj nádherné.
Ach, zaberá to strašne veľa času.
Viac než 20 minút,
ktoré som si naň vyčlenila.
Nepotopí nás to,
- však? - Nie, neboj.
Zoe, Jordan, ahojte.
Sme vo finále.
- Áno. - Presne tak.
Vy už viete, aké to je.
Ako sa vám darí?
Ako počas výstupu na Everest.
Je to zakaždým ťažšie a náročnejšie.
Vytvárate kúpeľňu prefektov.
- Áno. - Presne tak.
ŠTUDENT S PRÁVAMI A POVINNOSŤAMI
Boli ste v škole prefektmi?
- Ja áno. - Bola si prefektka?
Áno, vážne.
Keď som bola staršia.
- Aké prekvapenie! - Neverím!
Jordan, bol si prefekt?
Bol som najlepší z triedy.
S výsledkom tuším tri celé
deväťdesiatdeväť.
Bol som puntičkár,
ale môj brat mal priemer 4,0 a dodnes
- sa tým oháňa. - Má prečo.
Už chápete, prečo som taký súťaživý?
Tuším si s tým výsledkom
zahanbil rodinu.
Veru, dodnes ma to trápi.
Uvidíme sa neskôr.
Jordan, vieš si predstaviť, že by sme to tu
vyhrali druhý raz?
Naposledy ma to veľmi dojalo,
- už len pri pomyslení... - Áno,
aj ti padla slzička či dve.
Vyhrať v tejto súťaži
druhý raz by bolo vážne neskutočné.
- Bodka. - Doslova.
Prísť sem druhý raz pre mňa nebolo ľahké.
Už mám doma manželku.
Chcem, aby to za to stálo,
a nepremrhať túto príležitosť.
Sme tu druhý raz a myslím, že...
ideme ozaj naplno.
Musíme vytiahnuť všetky tromfy.
MOLLY A PRIYA KOČ BEAUXBATONSČANIEK
Baví ma sekať čokoládu ako na karate.
Rozhodli sme sa znázorniť
koč Beauxbatonsčaniek.
Bude mať pre ne typickú modrú farbu.
ČOKOLÁDOVÝ KOČ
Nerobím ho vo forme,
ale podľa náčrtu ako architektka.
Akosi však nie som vo svojej koži.
Dobre.
Strechu tvoria štyri trojuholníky.
Musím dávať veľký pozor
na maličkosti a poradie, v akom ich ukladám.
Staviam niečo, čo som v živote nestavala,
a som strašne nervózna.
Chce to ešte
trochu čokolády na spodok.
- Čo mám robiť? - Dám tam toho veľa.
Mám veľké nervy.
Nie!
Mám drobný záchvat paniky.
To nič. Prejde to. Nič sa nestalo.
Tá čokoláda bola príliš ťažká,
ale napokon sa to prilepilo.
Bude to držať z čírej sile vôle.
Rozkáž mu ako mama!
Láskavo sa tam drž! Vďaka, Molly.
Je to riadna divočina.
Zatiaľ sme nevyhrali ani jedno kolo.
To nič. Som optimistka.
Občas je skutočnou výzvou nevzdať sa a vytrvať.
- Sme outsiderky. - Sme outsiderky.
A zahviezdime v pravom čase.
Máte už len štyri hodiny,
vy cukrový, cestový celok cukrárov!
Päťkrát to zopakujte!
- Aký jazykolam! - Trochu si švihnime.
Ako to ide, Jordan?
Vyberám kohútiky z formy.
V prostriedku nášho výtvoru
budú čokoládové kohútiky
a dodajú kúpeľni prefektov život.
Je s tým ale roboty!
Musíme do toho dať všetko,
sme predsa obhajcovia titulu.
Máme stanovenú latku,
ktorú by sme veľmi radi prekonali.
- Ou! - Páni.
JENNY A ALEX VIANOČNÝ PLES
Je tu priveľa práce.
Nebude to hyperrealistické, nemám na to čas.
Mužov urobím naozaj veľmi jednoducho.
Budú to len čierne figuríny.
Chlapi sú skrátka jednoduchí... je to tak.
Šaty dám
však urobím podľa ženských postáv.
Bude tu Čcho Čchangová, takisto Parvati,
a pokúsim sa jemne znázorniť
aj Fleur Delacourovú.
V Ohnivej čaši schádza Hermiona dolu schodmi.
Vo filme
má šaty takej ružovkastej farby.
Lenže fanúšikovia vedia,
že v knihe mala na sebe
zelenkavobelasé šaty.
A preto urobím jej šaty nie podľa filmu, ale knihy.
Nechcem to zlomiť. No tak!
Čokoládová kupola je hotová, Jenny.
- Pozri sa! - Vyzerá skvele.
Krásna, však?
A teraz vyberiem z formy všetok izomalt.
Celú špirálu treba ozdobiť izomaltom, čokoládou
a všetkým, čo je poruke.
Takéto ozdoby mám aj doma.
- To myslíš vážne? - Áno, naozaj.
Máme ich zo skla. Presne takéto.
- Aha, chápem. - Doma ma už čaká
rodina.
Šialene mi chýbajú.
- Mne zasa mačky. - Teba čakajú mačky.
- Doma. Áno. - Pecka.
Teraz sa o ne stará moja mama.
- Aha. - Už sa na ňu teším,
chcem, nech je hrdá.
Začínam mať stres.
Alex, Jenny.
- Ahojte. - Čauko.
Ako vám to ide?
Máme veľa práce.
Ešte musím dokončiť všetkých tanečníkov.
Navrchu bude Ron
v jeho úžasnom habite.
A musíme ozdobiť špirálu,
ktorá bude obklopovať výtvor.
A ozdobiť stromček, nech sála vianočnou atmosférou.
A urobiť ozdoby.
Myslíte si, že to stihnete?
Vymenovala si dosť veľa vecí.
Je to dlhý zoznam, však?
Veru.
Keď sme točili vianočný ples,
mali sme týždeň
pred vianočnými prázdninami.
Takže ten ples bol aj v realite...
- Fakt? - ...naša vianočná párty.
Tá scéna mi pripomína,
ako sme kedysi na Vianoce
so všetkými tancovali salsu
a merengue, zakaždým to bolo veľmi pekné.
Ja tancovať nebudem,
pretože sme zistili, že v tejto relácii
je tancovanie prekliate.
- Och, nie. - Vážne?
Keď sme vtedy tancovali s Angel.
- Potom urob otočku. - Takto?
- Výborne! Pozrime sa! - Takto?
A v tom kole prehrali.
- Potom Stefan... - Aha.
...šiel tancovať s Afshan.
A čo teraz?
Dobre, takto, dobre!
A tiež potom prehrali.
No jasné.
Hádam to dotancujete k poháru.
Ach, hádam.
Idem vyrábať kone.
Ich trup nastoknem na drôtenú konštrukciu.
Pevný povrch budú mať z bielej modelovacej
čokoládovej hmoty.
Zvieratá mám veľmi rada.
Anatomickú kostru koňa
veľmi dôverne poznám.
Všetky svaly a končatiny
musia byť úplne dokonalé.
Je to náročná práca.
Kedysi som jazdievala na koňoch.
Chvíľu mi to trvalo, ale druhého
aspoň urobím už o niečo rýchlejšie.
S koňmi mi to fakt ide.
Veru.
Máme pre vás ohnivé novinky!
Máte už len tri hodiny.
Vážne? Nestíhame, ale to nič.
Och, vonia to veľmi dobre. Koníky dostanú odmenu.
Dvere koča sa musia otvárať,
lebo dnu bude Priyin krásny degustačný kúsok.
A bude mať v sebe obľúbenú odmenu koňov, jablko.
Lenže kone vo filmoch pijú iba sladovú whisky.
Preto zarobím lieskovoorieškovú
penu so sladovou whisky, lieskovcové cesto,
lieskovcovú drť
a dezert z flambovaných banánov.
Idem pomaličky na to.
- Výborne. - Našich porotcov
tým jablkom trošku zmätiem,
lebo jeho chute s ním nebudú mať
nič spoločné.
Bude to veľmi chutné prekvapenie.
Ta-dá!
Do tejto šou som prišla zďaleka. Chýbajú mi deti.
Myslím si však, že je dôležité niečo robiť
a ukázať rodine a priateľom,
že som tu zo seba
vydala naozaj všetko.
Chcem zvíťaziť.
Ja tiež. Sme veľmi súťaživé.
Ako ti to ide s vodou, Jordan?
Mám tu hadičky,
z ktorých vyformujem tečúcu vodu z kohútikov.
Do hadičky sa naleje horúci cukor
a izomalt.
A pomocou striekačky vnesieme dnu
trochu vzduchu.
Ten vytvorí v cukre bublinky.
- Už sa na to teším. - Aha, pozri!
To vyzerá peckovo, Jordan!
- Však? - Tie bublinky!
Áno, vyšli perfektne.
Robíme niečo, čo sme nikdy neskúšali.
Trvá mi to veľmi dlho.
Je to riadna babračka.
Mám prvé tri.
Čaká ma toho ešte dosť.
Koľko ich treba vyrobiť?
Deväť.
- Deväť? - Hej.
Je to krehké.
Chce to spomaliť,
lenže to nemôžem, nemáme dosť času.
Dúfam, že to nespadne.
Napájam vodu, ale nedrží mi.
Chytám sa kohútikov a padajú.
Takýto nervózny som doteraz nebol
na žiadnej súťaži.
Len dýchaj.
Ako vravia Američania, je to piplačka.
Veru. Ak to nedám dokopy,
náš výtvor...
bude vyzerať neúplne, čo si nesmieme dovoliť.
Ak nedokončíte výtvor,
skrátka nevyhrávate.
Obaja sme museli
priložiť ruky k dielu.
Tak to striedaj, tečie, netečie, tečie.
- Skús to takto. - Dobre.
Budeme musieť urobiť kompromis
a niečo vynechať.
Niekedy sa inak nedá.
Takéto súťaže bývajú.
A tuto pod pultom si poplačeme.
Situácia je ohavná
presne ako Ronov sviatočný habit.
Máte už len dve hodiny!
Skúste si predstaviť
okolo tohto pekné more.
Budem ho tvarovať z fondánu.
Pri takýchto veľkých výtvoroch
musíte mať v rukách silu.
Do posilky veľmi nechodievam,
ale za svoju silu vďačím práve
takýmto výtvorom, ničomu inému.
Je tu práce ako na kostole. Bojím sa.
Aj ja som nervózna.
Je to veľké. Možno až príliš.
Asi by sme to mohli trošičku
- zmenšiť. - Čo nám to napadlo?
Asi o tretinu.
Práve teraz pečenie neznášam.
Snáď to zajtra odznie.
V pridelenom čase
musíme fyzicky spraviť veľmi veľa.
Spravila som pekný mach.
Nanesiem ho na skaly.
Vodu a oblaky budem striekať farbou.
Je toho ešte veľa.
Chceme, aby vlny mali
určitú textúru, a preto namáčam ryžový papier
do modrej vody.
Okraje trochu opečiem,
aby mali vlny šumivý efekt.
Nedávam to. Vzdávam sa.
Je to celkom zábavná dekoračná technika.
Nepočujem ťa. Príď trošku bližšie.
Som unavená.
Idem makať na degustačnom kúsku.
Inšpirujem sa dezertom, ktorý robievala
moja starká. Baklavou.
LÍSTKOVÉ CESTO, ORIEŠKY A MEDOVÝ SIRUP
Urobím z toho tortu.
A dám ju do chvosta morskej panny.
Dám tam med, citrónovú kôru
a na pozdvihnutie chuti
trošku vody z pomarančových kvetov.
Vonia to dobre, Zoe.
Toto tu sa volá kadayif.
REZANCOVÉ CESTO Z BLÍZKEHO VÝCHODU
Je to lístkové cesto, ktoré mierne opražím
s trochou masla.
Kadayif mi totálne pripomína
starkú a moje turecké korene.
Teším sa.
Pokúsim sa urobiť
čo najvernejšiu starkinu baklavu,
iba ju trochu ináč znázorním.
Bude poriadna výzva
pretaviť ju do tortovej podoby
pre tú odlišnú textúru.
Mala som robiť niečo jednoduché.
Neviem, či to bol dobrý nápad.
Ale kedy som si ja niečo zjednodušila?
Nikdy.
Len si nepolámte prútiky. Máte ešte jednu hodinu.
- Božemôj! - Len hodinu!
Preboha, Molly!
Toto bude Ron Weasley.
Keď sa bavíme o plese,
ten jeho odev je slávny, lebo je taký otrasný.
Zo 70. rokov,
akoby ho nosila jeho babka.
Bez urážky voči babkám,
no niečo také by tínedžer na prvom plese
nemal nosiť.
Zabi ma, Harry.
- Jenny. - No?
Koľko ešte budeš...
- Dúfam, že... - ...tanečníkov...
....tanečníkov budem mať asi do desiatich minút.
Jenny, budeš mi musieť pomôcť.
Tie postavičky jej zaberajú strašne veľa času.
Aha, chce ťa objať!
„Alex!“
Vravím jej: „Jenny, musíš si švihnúť!“
Mal som nervy v keli.
Čas bežal,
bolo toho treba ešte veľa spraviť.
Makám na kupole z čokolády, na guliach.
Musím dokončiť stromček.
Tie kryštály by sme mali
dať naokolo.
- Dobre. - A skús ich dať rovnomerne.
Alebo radšej viac dopredu.
No jasné. Predok je priorita.
Nevyskúšaš jeden?
Rob si svoje.
Počujem škriepku? Problémy v raji?
- Máme prvú hádku. - Chcem to dokončiť.
O mňa sa neboj, naozaj.
- Bojím sa! - Dobre, nebuď mrzutý.
Je pod veľkým tlakom, preto sa nerozprávame.
Ale no tak!
Nehneváme sa naozaj,
ale sme pod tlakom.
Áno, veľkým.
Ale trvalo to dlho, asi tak pol hodinu.
No tak, sám si uznal, že nám panovačnosť
- pomohla, nie? - Máš panovačnú partnerku?
Strašne!
- Poďme piecť spolu. - Čo je?
Pôjdeme vedľa a dáme to.
Premysli si to.
Polhodina, čarocukrári!
- Preboha! - Panebože!
Makaj.
Posledná polhodina ich práce v tejto kuchyni
a všetci sú len štipku od výbuchu.
Zoe s Jordanom sa babrú s kohútikmi
viac, než je treba.
Doriti.
Dočkáme sa, že prvý raz
nám predstavia nedokončený výtvor?
Nuž, zdá sa to tak.
Dajme na stromček nejaké ozdoby.
Jenny a Alex.
Jenny až teraz začala pomáhať Alexovi
dávať do kopy ústrednú časť výtvoru.
Alex má takýto tlak rád.
Nie je to však naňho až príliš?
Nemohli by sme ešte tuto urobiť zdobenie?
Molly a Priya.
Koč Beauxbatonsčaniek vyzerá prekrásne.
Dávajú ho veľmi pekne dokopy.
Splní však spodok podstavca nároky poroty?
Čas sa im kráti.
Takže všetci vlastne niečo nestíhajú
a pôjde len o to,
kto toho stihne najviac?
- Hádam nie. - Presne tak!
Mám pocit, že dnes to príde.
Priya je večná optimistka.
Ešte máme pár minút.
Zober mixér a rozmixuj jedlý papier.
Nech je totálne na prach.
Iba ten jedlý papier.
Dám to. Bojím sa, ale dám to.
No jasné, zvládneš to.
Na tú špirálu toho musíme dať ešte veľa.
Dúfam, že to nespadne.
Určite nie.
Božemôj!
Gule a ozdoby z cukru
mi nechcú dobre držať.
- Veľa čokolády. - Veľa čokolády.
Strašne veľa čokolády.
Vieš, myslím, že každé kolo
sa naše nálady menia.
Ak je jeden z nás
s nervami v koncoch, druhý je pokojný.
Vrátim ti späť, čo si mi povedal. Dáš to.
Dám to.
Trvá to dlhšie, než by malo.
Ale ja sa nedám!
Jordan, idem dávať dokopy chvost.
Pripájam jedlý papier na drôte.
Ešte toho veľa chýba, popravde neviem,
ako to ešte celé dopadne.
Stále máme veľa vecí nedotiahnutých, čo?
Áno, a strašne ma to hnevá.
Tikity-takity-tak! Čas vám beží!
Už len päť minút!
Čo? Prečo letí tak rýchlo?
Panebože.
Na konci si asi vybavím nové srdce.
Len poď. Dáme to. Makaj.
Ja už ani nemám slov.
Ešte pár vecí.
- To dáme. - Desať.
- Deväť. - Osem.
- Nie! - Sedem.
- Šesť. - Päť.
- Štyri. - Tri.
- Dva. - Jeden.
Arresto Momentum, váš čas vypršal.
Je to naprd. Nezvládol som to.
Som neskutočne naštvaný.
Nemám dobrý pocit.
- Si v pohode? - Hej.
- Nemáš veľkú traumu? - Takú menšiu.
Záverečné kolo je za nami,
môžeme predať trúby
za polovicu v Zašitej uličke.
- Neverím, zvládli sme to! - To teda.
Zostáva presunúť sa do Veľkej siene na hodnotenie.
- Veľa šťastia všetkým! - Ďakujeme pekne.
- Vďaka. - Zvládli sme to.
- Sme šikovní! - Výborne!
Super!
Bol to najťažší deň môjho života.
Božemôj, je koniec!
Tie obrovské krásne dvere sa otvorili
a za nimi bola masa ľudí.
Sme ako koláčové hviezdy.
- Páni. - Božemôj!
Čo znamená viac nervov. Bolo to nesmierne stresujúce.
Vrátili sa mi spomienky na minulý rok.
Vyrazilo mi to dych.
Toto sme už zažili a aj vyhrali.
Cukrári! Vitajte späť vo Veľkej sieni!
Ako vidíte, domáci škriatkovia
sa činili prípravami na vianočný ples.
Prekrásne. Nádherné.
Veľká sieň je dnes plná verných fanúšikov Harryho Pottera!
Máte desať minút
na naaranžovanie vašich finálových výtvorov.
Tak do toho, čas beží!
- Poďte na to! - Bože, jasné!
Rád by som vyhral,
ale nie som si istý, či sme to zvládli.
Neviem, či sme urobili dosť.
Bola to cesta.
Veľmi sme sa snažili
a všetky kolá si nesmierne užívali.
Toto je asi ten najväčší výtvor
v celej súťaži.
Jasné, že mám obavy.
Zo všetkých síl
sme makali na ťažkom kúsku.
Niečo nám až tak nevyšlo.
Postačí to porote? Netuším.
Teraz musím umiestniť vitrážové okno
na vrchol výtvoru.
Je strašne krehké.
Tam to bolo slabé. Pokašľal som to.
Jordan rozbil vitrážové okno.
Môže ich to stáť víťazstvo.
Stalo sa to, čoho sme sa báli najviac.
- Okno sa rozbilo. - Tam to bolo slabé.
Oproti ostatným je náš výtvor slabší.
Veľmi sa bojím.
- Päť, štyri, tri, dva, jeden! - Päť, štyri, tri, dva, jeden!
Tímy, ukončite prípravu!
Vaše finálové výtvory posúdia
naši ministri pečenia.
Prosím, privítajte Carlu Hallovú a Jozefa Youssefa!
CARLA HALLOVÁ A JOZEF YOUSSEF POROTCOVIA
Nastal čas ochutnať vaše výtvory.
Ale tento stôl je pre nás dvoch priveľký.
Prosím, privítajte
hrdých členov Rokfortu, Devona Murrayho.
V HARRYM POTTEROVI HRAL SEAMUSA FINNIGANA
Afshan Azadovú!
V HARRYM POTTEROVI HRALA PADMU PATILOVÚ
A Warwicka Davisa!
V HARRYM POTTEROVI HRAL TRI POSTAVY
Tak scénu už máme.
Nastal čas ponoriť sa
do vašich výtvorov inšpirovaných Ohnivou čašou.
Jenny a Alex, idete prví.
JENNY A ALEX VIANOČNÝ PLES
Stvárnili sme ples.
Tešíme sa, že sa nachádzame
v tejto úžasnej sieni, kde naozaj prebiehal.
Navrchu nášho výtvoru je altánok.
Pod ním sa nachádza Hermiona,
ktorá prichádza po schodoch,
kde ju už čaká Ron.
Pod nimi sme chceli
znázorniť samotný tanec na plese.
No a naspodku je vianočný stromček,
keďže ples je na Vianoce.
Výtvor obkolesuje špirála z izomaltu,
čokoládových ozdôb a jedlého striebra.
Páni!
To bolo... Á!
Pri pohľade naň hneď viem, čo sa deje.
Je to prekrásne.
Všetko sa mi páči,
ale jedna vec tam podľa mňa chýba.
Miniatúrna ja...
- Mrzí ma to. - ...ktorá sedí v rohu.
Tá kupola a čokoládové prvky
sú čisté a precízne, Alex.
Jenny, tie postavičky vyzerajú trochu plastelínovo.
Božemôj.
Preniesli ste nás späť na ples.
Príbeh je jasný, ako aj scéna.
Výborná práca.
Podľa mňa, keby ste na plese použili
málo známe kúzlo „Skoláčuj“,
toto by bol výsledok.
- Ďakujeme. - Och, „Skoláčuj“.
- To je krásne, vážne. - Pekná hračka.
Ako degustačný kúsok som urobil dezert.
Volá sa carlota.
Volá sa podľa Carly?
Je to mexický dezert,
ktorý som pretvoril s medovou šľahačkou,
yuzu krémom, citrónovým cestom
a troškou pistáciového cukru naspodku.
Alobal je jedlý?
- To nie je alobal. - Ale vyzerá tak.
- Je to jedlé striebro. - Okej.
Hádam ti nedajú jesť alobal, Warwick.
Myslel som si, že ho zabudli dať dole.
Alex, ľahko si si poradil s ťažkým receptom.
Máme tu piškótové cesto,
citrón, krém,
všetko krásne ladí.
Prehliadka textúry.
Akoby mi v ústach niečo explodovalo.
Je to veľmi, veľmi dobré.
Skoro som to zjedol celé, čo nerobievam.
Je to výborné, hlavne plnka.
- Ďakujem. - Aj ovocná, citrónová chuť.
Má to aj pekné vône,
pekne z toho cítiť pistácie.
Karamelizovaná biela čokoláda je skvelá.
Vážne lahodná.
To je môj verdikt!
Molly a Priya! Teraz vy.
KOČ BEAUXBATONSČANIEK
Inšpirovali sme sa scénou, keď prídu Beauxbatonsčanky
a spôsobia veľký ošiaľ.
Mysleli sme vo veľkom.
A ako si iste všimnete, veľké to aj je.
Možno aj priveľké, ale čo sa dá robiť.
- A tak... - Veru, priveľké.
Chceli sme znázorniť scénu,
ako okrídlené kone prilietajú na Rokfort.
Máme tu Pyreneje z ryžového cesta
a temperovanej čokolády.
A vlny z fondánu.
Okraje sme spražili,
aby sme dosiahli efekt narážajúcich vĺn.
Navrchu Priya ručne vyrobila bez pomoci foriem a šablón
prekrásny koč z čokolády.
Ja som vyrobila
kone z modelovacej bielej čokolády.
Táto dramatická scéna sa mi páči.
Cítiť z toho krásny príbeh.
Prinajmenšom pre mňa
ste zmrazili v čase krásnu scénu z filmu.
Vyniká z tohto vaša pojašenosť.
Tie farby, tvary a celkový výraz vášho výtvoru.
Výborná práca.
Kone zbožňujem.
- Chováme ich. - To aj ja!
A tieto ma vážne očarili.
Tie šľachy sú perfektné.
A ako im vietor ovieva hrivu a chvost.
A ten lesk! Sú ako z perál!
- Ďakujeme. - To, že koč a kone
sú robené ručne, na mňa urobilo dojem.
Pôsobia naozaj dokonalo.
Ďakujeme.
A keď sa dvere koča otvoria,
odhalia dnu zlaté jablko.
- Dvere. - To je krásne.
Vieme, že kone jablká milujú,
ale toto nie sú obyčajné kone
a nie je to obyčajné jablko.
Tieto kone pijú jedinú vec, sladovú whisky.
Pohrali sme sa, preto dnes ochutnáte
koláč s lieskovoorieškovou penou s whisky,
flambovanými banánmi,
lieskovcovým cestom a lieskovcovou drťou.
Z vizuálneho hľadiska je to jablko dokonalé.
Tie chute sú výborné,
ale čo sa týka vrstvenia,
nemajú vyrovnaný pomer.
Whisky z toho preráža pekne a silno.
Je tu priveľa plnky,
príliš veľa banánu.
Tej drti tu mohlo byť viac.
Stačilo trošičku textúry a bol by to veľký rozdiel.
Počkaj, vôbec s tebou nesúhlasím.
Ani ja.
Tá textúra je podľa mňa dokonalá.
Veľmi chrumkavá!
Kámo, ja som počula len toto...
Molly, Priya, ďakujeme.
Zoe a Jordan, odprezentujte nám svoj finálový výtvor.
KÚPEĽŇA PREFEKTOV
Znázornili sme kúpeľňu prefektov.
- Vajce sa pohne... - Páni!
...a vchádza pod vodu...
- Páni! - Ide dole!
- A počuť spev morských panien. - Pozrite na to!
Božemôj, úžasné!
Navrchu je vitrážové okno s morskou pannou.
Trochu nás potrápilo.
Som rada, že sa rozbil len vrch
a môžete vidieť, ako sme sa s ním babrali.
Rúry a kohútiky sú z čokolády.
Voda je z izomaltu,
ako aj tvarovaný chvost morskej panny.
No a naspodku je napustená vaňa
s bublinkami ako počas pravého kúpeľa.
Mám sto chutí sa vyzliecť
a skočiť hneď do tej vane.
Len to nie!
Čo sa týka výzoru, vidíme plno detailov.
Myslím, že hoci
sa to okno rozbilo, je prekrásne.
Akoby som ju videla hovoriť
a prehodiť si vlasy.
A chápem, čo ste zamýšľali.
Škoda, že voda nie je inej farby, až toľko nevyniká.
Vidím, že z niekoľkých kohútikov
voda vôbec netečie.
Pôvodne malo byť deväť prúdov.
Rôznych farieb.
- Málo času... - Mali ste povedať,
že ich niekto zatiahol.
No jasné. Pravda. Presne. Sú zatiahnuté.
Príbeh je skvelý. Myslím, že scénu všetci poznáme,
pekne ste ju oživili. Čo sa týka prevedenia,
máte pár vecí,
ktoré asi nie sú také, ako ste pôvodne plánovali, ale...
nastal čas na degustačný kúsok.
Degustačným kúskom je chvost morskej panny,
a to baklavový koláč.
Variácia obsahuje pistáciové cesto,
ružovo-kefírovú maslovú plnku,
teda niečo kyslejšie,
a taktiež pistáciovo-kadayifovú drť.
Tá drť a jej spracovanie... je vážne lahodná.
Drť je skvelá a aj jej textúra.
Cítiť tam baklavu aj ružovú vodu
v maslovej plnke.
Páči sa mi, ako si šikovne
do toho celého integrovala baklavu.
Výborne.
Tri naozaj dychberúce výtvory.
- Páni! - Cukrári,
porota ocenila vašu prácu!
Som na nás oboch hrdá.
Stojím za naším výtvorom.
Dúfam, že sme porotu dostatočne
presvedčili, že na to máme.
Všetky výtvory sú neskutočne dobré.
Latka je vysoko, ale vari môžeme prehrať?
- Musíme vyhrať. - Známe posledné slová.
Vyhráme to. Áno!
Zvládli sme to
a mám z toho dobrý pocit.
Páči sa im naša práca s detailmi.
Bola by to prvá výhra.
Nuž, viac príležitostí už nemáme.
Nastal čas vyhlásiť víťazov.
Rád by som teraz ocenil,
aký bol dnešný večer veľmi špeciálny.
Po dvadsiatich rokoch od natočenia Ohnivej čaše
sme ju práve v jej dejisku
mohli znovu prežiť.
Stáť opäť vo Veľkej sieni...
je pre nás výnimočné.
Vďaka vám nás svet Harryho Pottera neustále inšpiruje.
Všetci ste ma naozaj lahodne odpálili.
Gratulujem vám k úspechu.
A nezabudnite, či zvíťazíte alebo nie,
budete mať perfektné zážitky
s nami všetkými.
Mali by ste byť na seba veľmi hrdí.
Ochutnala som úžasné výtvory.
Ďakujeme, že sme mohli byť
toho súčasťou.
Na tejto scéne sa stalo mnoho vecí.
Plno pohrebov, osláv,
hostín, vážne kadečo.
A dnes ste tomuto miestu
vďaka úžasným výtvorom dodali ďalší kus čara.
Ďakujem vám veľmi pekne.
Ďakujeme.
Nastal čas vyhlásiť víťazov.
A tím, ktorý sa po dnešku má právo nazývať
víťazi relácie Harry Potter: čarovné pečenie,
je...
- Jenny a Alex! - Jenny a Alex!
Čože?
Som v šoku.
Nemám slov. Snažím sa neplakať.
- Rodičia na mňa budú... - Hej.
...nesmierne hrdí.
A mačky, rodina, Mexiko.
Rád by som objal malého Alexa
a povedal mu, že ho čaká veľa dobrého.
Takže...
Gratulujeme!
Určite sa cítime veľmi dobre
a ja som strašne rada, že som tu stretla Molly.
Som na teba hrdá.
Mojím víťazstvom je priateľstvo s tebou,
pretože je to lepšie než akýkoľvek pohár.
Vedela som to! Čo som ti vravela?
Výborne! Teším sa!
Bolo to skvelé. Nevyhrali sme,
ale už len to, že sme spolu piekli,
bolo úžasné.
Si pravá kamoška.
Nebudem ti hrať na city,
ale cítim to rovnako.
Dámy a páni!
Vaši víťazi relácie Čarovné pečenie,
Jenny a Alex!
Hurá!
Sny sa naozaj plnia.
A mám najlepšieho kamoša.
A ja najlepšiu kamošku.
Zlatko.
Bola to skúška nervov.
Ale nič by som na tom nemenila.
Všetko bolo vskutku čarovné.
Presne.
Preklad titulkov: Tímea Varghová